Ranidae
Rana temporaria Animalia — Chordata Classis : Amphibia  Ordo : Anura  Familia : Ranidae      Synonyma See text Ranidae sunt familia amphibiorum ordinis Anurorum, cui est latissima distributio ullius familiae anurorum. Per plurimum orbis terrarum abundant, in omnibus continentibus praeter Antarcticam habitantes. Adsunt in America Septentrionali, septentrionali America Australi, Europa, Africa (Madagascaria non exclusa), et Asia. Earum terrae Asianae trans Indos Orientales ad Novam Guineam extenduntur, ac sola species, Hylarana daemelii, ad extremas Australiae regiones septentrionales pervenit. Ranidis sunt cutis plerumque levis et umida, crura magna et fortia, ac pedes plerumque ad nandum accommodati. Ranidae magnitudine late variant, a minusculis, sicut Lithobates sylvatica, ad magnas. Multae Ranidae sunt aquaticae vel prope aquam habitant. Multae species ova ponunt in aqua et stationem ranunculi experiuntur. Cum autem plurimis anurorum familiis, habitatio intra familiam magnopere variat. Etiam sunt species arboreales, et familia comprehendit nonnulla ex paucis amphibiis quae in aqua amara vivere possunt.